Вратиће се тамне ласте
Вратиће се тамне ласте на твој балкон,

да свију гнездо у пролећни дан,

и опет ће крилом по прозору живо

дозивати нас; 

али оне које посматраху твоју

лепоту и среће моје чар,

оне што нам знаху име...те се неће

вратити никад! 

Вратиће се опет пузавице густе

по зиду твог врта да рашире хлад,

и предвече цвет им још лепше ће оне

расцветати плав; 

ал оне што беху окићене росом,

с којих гледасмо како свака кап

трепери и пада као суза дана,

те неће никад! 

Вратиће се љубав... у слуху ти опет

зачуће се плачних речи глас,

и срце ће твоје пробудити можда

из дубока сна;  

ал ја нем, занесен и на коленима,

као да за Богом обузе ме страст,

вољах те и нико волети те неће

тако као ја!

Поезија